1. **ชื่อผลงาน/ โครงการพัฒนา** LEAN packaging วางใหม่ ลดไซส์ใช้คุ้ม :การลดขนาดห่อบรรจุอุปกรณ์ทางการแพทย์ทันตกรรม
2. **คำสำคัญ** Lean packaging, การลดขนาดห่อบรรจุ, การจัดวางอุปกรณ์การแพทย์เพื่อบรรจุส่งปราศจากเชื้อ
3. **สรุปผลงานโดยย่อ**

การลดขนาดห่อบรรจุอุปกรณ์ทางการแพทย์เพื่อรักษาสภาพการปราศจากเชื้อ ด้วยวัสดุกลุ่มพลาสติกแบบ Peel pouch โดยการปรับเปลี่ยนลักษณะการวางอุปกรณ์ในซอง Peel pouch และจัดทำแนวทางการบรรจุอุปกรณ์ เพื่อลดต้นทุนการบริการด้านการป้องกันแพร่กระจายเชื้อในโรงพยาบาล

1. **ชื่อและที่อยู่ขององค์กร** โรงพยาบาลท่าคันโท 183 หมู่ 1 ตำบลนาตาล อำเภอท่าคันโท จังหวัดกาฬสินธุ์ 46190
2. **สมาชิกทีม** นางสาวรังสินี วันยาว พยาบาลวิชาชีพชำนาญการ
3. **เป้าหมาย** ลดต้นทุนการบริการและคงมาตรฐานกระบวนการบรรจุอุปกรณ์การแพทย์เพื่อรักษาสภาพปราศจากเชื้อ
4. **ปัญหาและสาเหตุโดยย่อ**

การห่อบรรจุอุปกรณ์ทางการแพทย์เพื่อรักษาสภาพการปราศจากเชื้อ ด้วยวัสดุกลุ่มพลาสติกแบบ Peel pouch เพื่อนำไปทำให้ปราศจากเชื้อด้วยวิธี Steam และอบแก๊ส EO เป็นวิธีการที่ให้ประสิทธิภาพการรักษาสภาพปราศจากเชื้อและช่วยให้อายุการรักษาสภาพปราศจากเชื้ออุปกรณ์ทางการแพทย์ได้ยาวนาน และที่เป็นที่นิยม แม้จะมีราคาไม่แพงแต่เนื่องจากส่วนใหญ่ ซอง Peel pouch ไม่สามารถนำมกลับมาใช้ซ้ำได้ จึงมีความสิ้นเปลืองมากโดยเฉพาะการจัดบรรจุอุปกรณ์ขนาดเล็ก

ในบริบทของโรงพยาบาลชุมชนที่ต้องรักษามาตรฐานด้านการควบคุมป้องกันการแพร่กระจายเชื้อและควบคุมต้นทุนการบริการเพื่อแก้ปัญหาสภาพคล่องทางการเงิน จึงมีความพยายามในการวิเคราะห์ความสิ้นเปลืองอันเกิดจากกระบวนการบริการทุกขั้นตอน โดยพบว่าต้นทุนการจัดซื้อวัสดุบรรจุอุปกรณ์ทางการแพทย์เพื่อรักษาสภาพการทำให้ปราศจากเชื้อ มีมูลค่าสูงขึ้นเรื่อยๆในแต่ละปี โดยเฉพาะอย่างยิ่งวัสดุบรรจุประเภท Peel pouch จากการศึกษาแนวคิดการพัฒนาคุณภาพ ที่สนับสนุนให้เกิดการวิเคราะห์และปรับเปลี่ยนประบวนการทำงาน ที่มุ่งเน้นให้เกิดผลลัพธ์สำคัญประการหนึ่งคือความคุ้มค่าโดยการลดความสูญเปล่าที่แผงอยู่ในงานประจำ นำมาซึ่งการวิเคราะห์เพื่อแก้ปัญหาความสิ้นเปลืองที่เกิดจากการบรรจุอุปกรณ์ทางการแพทย์ประเภท Peel pouch ที่มีแนวโน้มเพิ่มขึ้นอย่างต่อเนื่องนี้

1. **กิจกรรมการพัฒนา**

* ประชุมทีมผู้ปฏิบัติเพื่อรับทราบข้อมูลและร่วมวิเคราะห์ความเป็นไปได้ในการลดความสิ้นเปลือง พบว่าหน่วยงานมีความต้องการแยกอุปกรณ์เพื่อทำให้ปราศจากเชื้อแบบซองรายชิ้นเพื่อความสะดวกในการใช้งาน อุปกรณ์แต่ละประเภทมีรอบการใช้งานที่มีอายุต่างกัน
* จากข้อมูลพบกลุ่มอุปกรณ์ทันตกรรมที่มีขนาดเล็กและมีจำนวนมากที่ใช้ซอง Peel pouch ในการบรรจุเพื่อเข้าสู่กระบวนการทำลายเชื้อและรักษาสภาพปราศจากเชื้อ
* ลดขนาดบรรจุอุปกรณ์ โดยใช้วิธี

1) เปลี่ยนแนวการวางอุปกรณ์ และแนวการติดสติกเกอร์ Control label

2) กำหนดขนาดขั้นต่ำของซอง Peel pouch รายขนาดอุปกรณ์

* สื่อสารแนวทางการบรรจุอุปกรณ์กลุ่มที่ใช้ซอง Peel pouch แก่ผู้ปฏิบัติเพื่อลดการใช้ ซอง Peel pouch ยาวเกินความจำเป็น
* ติดตามประเมินผลการปรับขนาดซอง Peel pouch โดยการประเมินผลลัพธ์การรักษาสภาพการปราศจากเชื้อการบรรจุแบบใหม่ ประสิทธิภาพการห่อหุ้ม และความพึงพอใจผู้รับผลงาน ผู้ปฏิบัติงาน

1. **การประเมินผลการเปลี่ยนแปลง**

* ความพึงพอใจต่อการปรับเปลี่ยนขนาดซอง Peel pouch ของผู้ใช้ ร้อยละ 83.33
* ต้นทุนการจัดซื้อซอง Peel pouch ลดลงร้อยละ 43.27%

1. **บทเรียนที่ได้รับ**

* ในระยะแรกของการปรับเปลี่ยนมีผลสะท้อนจากผู้ใช้งานว่าเปิดใช้ยากและกังวลว่าเสี่ยงต่อการ Contaminate หลังจากมีการประชุมปรึกษาทั้งภายในทีมและระหว่างทีม และทดลองใช้งาน ทำให้มีการปรับขนาดที่เหมาะสม

1. **การติดต่อกับทีมงาน**

นางสาวรังสินี วันยาว โทร 061-2355987 E-mail address: [kung1847@hotmail.com](mailto:kung1847@hotmail.com)

นางดาริกา ศิริสุทธา ผู้ประสานงานคุณภาพโรงพยาบาลท่าคันโท โทร 089-6182727 E-mail address: [Darika2523@yahoo.com](mailto:Darika2523@yahoo.com)